**DOHODA O PRÍSPEVKU DO KAPITÁLOVÉHO FONDU Z PRÍSPEVKOV SPOLOČNÍKOV S DOHODOU O ZAPOČÍTANÍ**

(ďalej „**Dohoda**“) uzavretá podľa § 269 ods. 2 v spojení s § 364 zákona č. 513/1991 Zb. Obchodný zákonník v znení neskorších predpisov (ďalej „**Obchodný zákonník**“) medzi týmito účastníkmi dohody:

**Spoločník**

názov podielového fondu : ABC Fund, o.p.f., ABC Investments, správ. spol., a.s.

údaje o správcovskej spoločnosti spravujúcej podielový fond :

obchodné meno : ABC Investments, správ. spol., a.s.

sídlo : Horehronská ul. 1, Hriňová, PSČ: 962 05

IČO : 12 345 678

zapísaná v obchodnom registri Mestského súdu Hriňová, oddiel: Sa, vložka číslo: 1/B

|  |
| --- |
|  |

**a**

**Spoločnosť**

obchodné meno : DEF, s.r.o.

sídlo : Hontianska ul. 2, Hriňová 962 05

IČO : 98 765 432

zapísaná v obchodnom registri Mestského súdu Hriňová, oddiel: Sro, vložka číslo: 2/B

**Článok I.**

**Úvodné ustanovenia**

1. Spoločník je
2. tuzemský subjekt kolektívneho investovania - podielový fond a špeciálny fond kvalifikovaných investorov podľa zákona č. 203/2011 Z.z. o kolektívnom investovaní v znení neskorších predpisov (ďalej „**Zákon o kolektívnom investovaní**“) a
3. jediný Spoločník Spoločnosti a majiteľ celého obchodného podielu v Spoločnosti vo výške 5.000,00 EUR / 5.000,00 EUR (100%).
4. Spoločnosť je obchodnou spoločnosťou a môže vytvoriť a vytvárať kapitálový fond z príspevkov spoločníkov.
5. Túto Dohodu uzavierajú účastníci dohody s úmyslom a za účelom, aby sa ňou dohodli na záväzku Spoločníka splatiť príspevok do kapitálového fondu z príspevkov spoločníkov vytvoreného Spoločnosťou a na vyrovnaní vzájomných peňažných pohľadávok účastníkov dohody započítaním.

**Článok II.**

**Predmet Dohody**

1. Touto Dohodou sa účastníci dohody dohodli
2. na uzavretí dohody o prevzatí záväzku Spoločníka na príspevok do kapitálového fondu z príspevkov spoločníkov vytvoreného Spoločnosťou, ktorá je zahrnutá v článku III. tejto Dohody (ďalej „**Dohoda o príspevku**“), a
3. na uzavretí dohody o započítaní vzájomných peňažných pohľadávok účastníkov dohody, ktorá je zahrnutá v článku IV. tejto Dohody (ďalej „**Dohoda o započítaní**“).

**Článok III.**

**Dohoda o príspevku**

1. Pred uzavretím tejto Dohody:
2. Spoločník Spoločnosti navrhol, že voči Spoločnosti prevezme a splní peňažný záväzok splatiť príspevok do kapitálového fondu z príspevkov spoločníkov vytvoreného Spoločnosťou vo výške 1.162.000,00 EUR (slovom jeden milión stošesťdesiatdvatisíc eur),
3. depozitár Spoločníka udelil predchádzajúci súhlas so splatením príspevku do kapitálového fondu z príspevkov spoločníkov vytvoreného Spoločnosťou vo výške 1.162.000,00 EUR (slovom jeden milión stošesťdesiatdvatisíc eur),
4. Spoločník ako jediný Spoločník Spoločnosti pri výkone pôsobnosti jej valného zhromaždenia dňa [●] 2025 rozhodol, že:
5. schvaľuje vytvorenie kapitálového fondu z príspevkov spoločníkov Spoločnosťou, a
6. schvaľuje, aby Spoločnosť prijala návrh Spoločníka, ktorým tento navrhol, že prevezme voči Spoločnosti peňažný záväzok splatiť do kapitálového fondu z príspevkov spoločníkov vytvoreného Spoločnosťou príspevok vo výške 1.162.000,00 EUR (slovom šesťdesiatdvatisíc eur).
7. Touto Dohodou o príspevku sa účastníci dohody dohodli na tom, že
8. Spoločník preberá voči Spoločnosti peňažný záväzok splatiť do kapitálového fondu z príspevkov spoločníkov vytvoreného Spoločnosťou príspevok vo výške 1.162.000,00 EUR (slovom jeden milión stošesťdesiatdvatisíc eur) a zaväzuje sa, že do kapitálového fondu z príspevkov spoločníkov vytvoreného Spoločnosťou zaplatí príspevok vo výške 1.162.000,00 EUR (slovom jeden milión stošesťdesiatdvatisíc eur),
9. Spoločnosť tento peňažný záväzok Spoločníka splatiť do kapitálového fondu z príspevkov spoločníkov vytvoreného Spoločnosťou príspevok vo výške 1.162.000,00 EUR (slovom jeden milión stošesťdesiatdvatisíc eur) prijíma a zaväzuje sa, že príspevok vo výške 1.162.000,00 EUR (slovom jeden milión stošesťdesiatdvatisíc eur) splatený Spoločníkom do kapitálového fondu z príspevkov spoločníkov vytvoreného Spoločnosťou prevezme a pridelí ho v prospech kapitálového fondu z príspevkov spoločníkov vytvoreného Spoločnosťou.

**Článok IV.**

**Dohoda o započítaní**

1. Spoločnosť má voči Spoločníkovi peňažnú pohľadávku na splatenie príspevku vo výške 1.162.000,00 EUR (slovom jeden milión stošesťdesiatdvatisíc eur) do kapitálového fondu z príspevkov spoločníkov vytvoreného Spoločnosťou, ktorá
2. vznikla z Dohody o príspevku zahrnutej v článku III. tejto Dohody,
3. je nesplatená a trvá (len v časti istiny) v celkovej výške 1.162.000,00 EUR (slovom jeden milión stošesťdesiatdvatisíc eur)

(ďalej „**Pohľadávka Spoločnosti na splatenie príspevku KF**“).

1. Spoločník má voči Spoločnosti peňažnú pohľadávku na zaplatenie
2. pohľadávky na vrátenie peňazí prenechaných Pôžičkou a na zaplatenie prirastených úrokov, ktorá vznikla zo ZMLUVY O PEŇAŽNEJ PÔŽIČKE uzavretej dňa 09.06.2023 medzi Spoločníkom ako veriteľom na strane jednej a Spoločnosťou ako dlžníkom na strane druhej (ďalej „**Zmluva o pôžičke“**):
3. ktorou sa Spoločník zaviazal prenechať Spoločnosti dohodnutú peňažnú pôžičku (v Dohode ako „**Pôžička**“) a Spoločnosť sa zaviazala, že do uplynutia Dohodnutej doby vráti Spoločníkovi peniaze v rovnakej výške, v akej jej ich Spoločník prenechal Pôžičkou a z Pôžičky zaplatí Spoločníkovi dohodnuté úroky,
4. podľa ktorej predmetom Pôžičky sú peniaze v sume 2.000.000,00 EUR (slovom dva milióny eur) a úroky z Pôžičky sú dohodnuté v sadzbe 8,2 % ročne odo dňa jej prenechania (vrátane takého dňa) do dňa jej vrátenia (bez takého dňa),
5. ktorá je ku dňu uzavretia tejto Zmluvy nesplatená a trvá v časti istiny v celej sume 2.000.000,00 EUR (slovom dva milióny eur) a v časti úrokov v celej sume úrokov prirastených od prenechania Pôžičky do uzavretia tejto Dohody,
6. za obdobie od 01.03.2024 do 16.07.2024 má Spoločník voči Spoločnosti pohľadávku na zaplatenie úrokov z peňazí prenechaných Pôžičkou v sume 1.162.005,48 EUR (slovom šesťdesiatdvatisícpäť eur štyridsaťosem centov) (ďalej „**Pohľadávka Spoločníka na zaplatenie úrokov**“).
7. Touto Dohodou o započítaní sa účastníci dohody dohodli na tom, že ku dňu jej uzavretia započítaním vyrovnávajú svoje vzájomné peňažné pohľadávky tak, že proti sebe započítavajú:
8. Pohľadávku Spoločnosti na splatenie príspevku KF, ktorej výška je 1.162.000,00 EUR (slovom jeden milión stošesťdesiatdvatisíc eur), a
9. Pohľadávku Spoločníka na zaplatenie úrokov tieto pohľadávky, ktorej výška je 1.162.000,00 EUR (slovom jeden milión stošesťdesiatdvatisíc eur).
10. V dôsledku vyrovnania vzájomných peňažných pohľadávok účastníkov dohody započítaním dohodnutým v článku IV. bod 3. Dohody
11. Pohľadávka Spoločnosti na splatenie príspevku KF zaniká v celej jej výške je 1.162.000,00 EUR (slovom jeden milión stošesťdesiatdvatisíc eur), a
12. Pohľadávka Spoločníka na zaplatenie úrokov zaniká vo výške 1.162.000,00 EUR (slovom jeden milión stošesťdesiatdvatisíc eur) a nesplnená ostáva a naďalej trvá vo výške 5,48 EUR (slovom päť eur štyridsaťosem centov).

**Článok V.**

**Záverečné ustanovenia**

1. Táto Dohoda nadobúda platnosť a účinnosť dňom jej podpisu oboma účastníkmi dohody.
2. Vzájomné vzťahy účastníkov dohody z tejto Dohody vzniknuté ale touto Dohodou neupravené sa riadia príslušnými ustanoveniami Obchodného zákonníka.
3. Túto Dohodu je možné zmeniť len dohodou účastníkov dohody uzavretou v písomnej forme.
4. Dohoda je uzavretá v dvoch (2) rovnopisoch, pre každého účastníka dohody je určený jeden (1) jej rovnopis.
5. Účastníci dohody vyhlasujú, že si text Dohody prečítali, obsahu Dohody porozumeli, ich vôľa uzavrieť túto Dohodu je slobodná, vážna a bez omylu a svoju vôľu uzavrieť túto Dohodu účastníci dohody potvrdzujú svojimi podpismi pod text tejto Dohody.

V Bratislave, [●] 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ABC Fund, o.p.f., ABC Investments, správ. spol., a.s.

ABC Investments, správ. spol., a.s.

Ing. Alojz Beneš, predseda predstavenstva Mgr. Alojz Polívka, člen predstavenstva

V Bratislave, [●] 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DEF, s.r.o.

Ing. Miroslav Lajdák, konateľ Mgr. Alojz Polívka, konateľ